พอดีโดนเเมลงกัดต่อยตรงเปลือกตา มีอาการบวมทั่วเปลือกตาเเสบๆปวดๆร้อนๆ มีวิธีรักษาเบื้องต้นไหมค่ะ
สวัสดีค่ะ โดยปกติแล้ว การถูกแมลงกัด อาจกระตุ้นให้ร่างกายตอบสนองด้วยอาการตุ่มแดง นูน คัน ได้ในคนปกติ มักจะค่อยๆหายไปได้เอง ไม่เกิดการอักเสบเรื้อรังหรือทิ้งรอยเอาไว้เป็นเวลานาน ยกเว้นเป็นแมลงมีพิษบางชนิดเช่นแมลงก้นกระดก ที่อาจทำให้มีการติดเชื้อหรือมีตุ่มหนองรุนแรงได้ดังนั้นเบื้องต้นแนะนำการรับประทานยาแก้ปวด หากปวดมาก ประคบเย็นเพื่อบรรเทาอาการได้ ถ้าไม่ได้แพ้รุนแรง ส่วนใหญ่รอยโรคจะยุบไปเองได้ แต่หากไม่แน่ใจ ไม่สบายใจ หรือเปลือกตาปวด บวมมาก ทำให้ลืมตาไม่ขึ้น ร่วมกับอาจจะมีอาการแพ้เช่นผื่นผิวหนังขึ้นที่บริเวณอื่นๆ หอบเหนื่อย คลื่นไส้ ปากบวมร่วมด้วย อาจแพ้พิษของแมลง ควรไปพบแพทย์เพื่อฉีดยาแก้แพ้และรับยาฆ่าเชื้ออย่างเหมาะสมต่อไปค่ะ